
Bucureşti, 17 iunie 1998








Nr. XVIII/13/ 179

AVIZ
asupra proiectului de Lege privind aprobarea Ordonanţei Guvernului nr.1/1998 pentru acceptarea Protocolului 4 la Acordul general pentru comerţul cu servicii, adoptat la Geneva la 15 aprilie 1997


Cu numărul 150 din 1 iunie a.c., preşedintele Camerei Deputaţilor a trimis spre examinare Comisiei pentru politică externă proiectul de Lege privind aprobarea Ordonanţei Guvernului nr.1/1998 pentru acceptarea Protocolului 4 la Acordul general pentru comerţul cu servicii, adoptat la Geneva la 15 aprilie 1997.


În şedinţa din 17 iunie 1998, Comisia a hotărât ca proiectul de Lege să fie supus spre dezbatere şi adoptare plenului Camerei Deputaţilor în forma prezentată.

